- Pøsregn kan stoppe spillet
- Værmeldingen er ikke bra. Det skal bli pøsregn hele natten, og denne banen tåler ikke mer vann, sier Tutta til VG. - De vil prøve å gjennomføre 18 hull i morgen, men jeg vet ikke hva som kommer til å skje. Vi får bare gjøre det beste ut av det. Pettersen gikk på to under par i dag og er nå syv under par totalt. Det betyr at hun er på 2. plass bak Mika Miyazato så langt. Japaneren er ett slag bedre. Det var disse som lå i teten også etter den første runden fredag. I ettermiddag har også Lydia Ko kommet opp på samme antall slag som Pettersen. Tutta hadde fire birdies og to bogeys i dag. I går gikk hun banen fem under par, i dag to under par. - Det er mye som er bra, sier hun om sitt eget spill.Mer enn seks år har gått siden sist Suzann Pettersen jublet for en seier i de aller mest prestisjefylte turneringene, de såkalte majors. Det var LPGA-mesterskapet i 2007. Det er hennes eneste major-seier noen gang. Torsdag måtte spillet avlyses, og arrangørene har bestemt at turneringen skal kuttes fra 72 til 54 hull. Banen ligger vakkert til i en åsside ned mot Genevesjøen. Banen er bygd om til årets turnering, og er i tillegg våt og vrien. 2013 er første gang Evian-mesterskap regnes som en major, altså en av de aller mest prestisjefylte turneringene. Tradisjonelt har det bare vært fire majors: Kraft Nabisco, LPGA-mesterskapet, US Open og British Open, men nå har altså Evian-mesterskapet kommet til.For to helger siden vant Suzann Pettersen LPGA-turneringen i Portland, og det er tydelig at hun er i storform. Hun har aldri tidligere vunnet Evian-mesterskapet. Også «halvt norske» Beatriz Recari har gått to under par i dag og er fire under par totalt. Det betyr at også hun er med og kjemper om seieren i denne major-turneringen. Den spanske jenta med norsk kjæreste/caddie har til gode å vinne en av disse mest prestisjefylte turneringene. Til natten er det altså meldt masse regn i denne delen av Frankrike, noe som betyr at morgendagens finalerunde henger i en tynn tråd.1. Mika Miyazato, Japan - 8. 2. Suzann Pettersen, Norge - 7. 2. Lydia Ko, Australia - 7. 4. Stacy Lewis, USA - 6. 5. Se Ri Pak, Sør-Korea - 5. 5. Lindsey Wright, Australia - 5. 5. Chella Choi, Sør-Korea - 5. 5. So Yeon Ryu, Sør-Korea - 5. 9. I. K. Kim, Sør-Korea - 4. 9. Beatriz Recari, Spania - 4.
Suzann Pettersen (32) fortsetter å imponere i Evian-mesterskapet, men er usikker på hva som skjer på morgensdagens avsluttende runde.